ประกาศกรมวิชาการเกษตรเรื่อง หลักเกณฑ์วิธีการ และเงื่อนไขการขึ้นทะเบียนสถานที่เพาะเลี้ยงพืชอนุรักษ์ตามพระราชบัญญัติพันธุ์พืชพ.ศ. ๒๕๑๘พ.ศ. ๒๕๔๗ ตามที่ได้มีประกาศกรมวิชาการเกษตรเรื่อง หลักเกณฑ์ วิธีการ และเงื่อนไขการขึ้นทะเบียนสถานที่เพาะเลี้ยงพืชอนุรักษ์ตามพระราชบัญญัติพันธุ์พืชพ.ศ. ๒๕๑๘ ลงวันที่ ๖ ตุลาคม ๒๕๔๑ ไว้แล้ว นั้นโดยที่เป็นการสมควรแก้ไขเพิ่มเติมหลักเกณฑ์วิธีการ และเงื่อนไขการขึ้นทะเบียนสถานที่เพาะเลี้ยงพืชอนุรักษ์ตามพระราชบัญญัติพันธุ์พืชพ.ศ. ๒๕๑๘ ให้เหมาะสมกับสถานการณ์ปัจจุบันและมีประสิทธิภาพยิ่งขึ้น อาศัยอำนาจตามความในมาตรา๒๙ จัตวา แห่งพระราชบัญญัติพันธุ์พืช พ.ศ. ๒๕๑๘ ซึ่งแก้ไขเพิ่มเติมโดยพระราชบัญญัติพันธุ์พืช(ฉบับที่ ๒) พ.ศ. ๒๕๓๕ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๐ มาตรา ๓๑ มาตรา ๔๘ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายอธิบดีกรมวิชาการเกษตรออกประกาศไว้ ดังต่อไปนี้ข้อ๑ ให้ยกเลิกประกาศกรมวิชาการเกษตรเรื่อง หลักเกณฑ์ วิธีการ และเงื่อนไขการขึ้นทะเบียนสถานที่เพาะเลี้ยงพืชอนุรักษ์ตามพระราชบัญญัติพันธุ์พืชพ.ศ. ๒๕๑๘ ลงวันที่ ๖ ตุลาคม ๒๕๔๑ข้อ๒ผู้ใดประสงค์จะขยายพันธุ์เทียมพืชอนุรักษ์เพื่อการค้าให้ยื่นคำขอขึ้นทะเบียนสถานที่เพาะเลี้ยงพืชอนุรักษ์ตามแบบ พ.พ. ๑๕ท้ายประกาศนี้พร้อมด้วยหลักฐานตามที่ระบุไว้ในแบบ พ.พ. ๑๕ ต่อพนักงานเจ้าหน้าที่ ณกองคุ้มครองพันธุ์พืช กรมวิชาการเกษตรหรือส่งคำขอขึ้นทะเบียนตามแบบดังกล่าวโดยทางไปรษณีย์ถึงพนักงานเจ้าหน้าที่ ณกองคุ้มครองพันธุ์พืช กรมวิชาการเกษตรข้อ๓การขยายพันธุ์เทียมจะต้องปฏิบัติตามประกาศกรมวิชาการเกษตรว่าด้วยหลักเกณฑ์และวิธีการขยายพันธุ์เทียมและพ่อแม่พันธุ์ที่ใช้ในการขยายพันธุ์เทียมจะต้องได้มาโดยชอบด้วยกฎหมายข้อ๔เมื่อพนักงานเจ้าหน้าที่ได้ตรวจแบบคำขอและหลักฐานแล้วเห็นว่าถูกต้องครบถ้วนให้กรมวิชาการเกษตรออกใบสำคัญการขึ้นทะเบียนสถานที่เพาะเลี้ยงพืชอนุรักษ์ตามแบบพ.พ. ๑๖ ท้ายประกาศนี้ให้แก่ผู้ยื่นคำขอ ทั้งนี้ การตรวจพิจารณาแบบคำขอและหลักฐานและการออกใบสำคัญการขึ้นทะเบียนให้ดำเนินการแล้วเสร็จภายในสองวันนับแต่วันที่ได้รับคำขอระยะเวลาตามวรรคหนึ่งให้นับตั้งแต่วันที่ผู้ยื่นคำขอได้ยื่นแบบคำขอและหลักฐานเพื่อการพิจารณาครบถ้วนแล้วแต่ไม่ให้นับระยะเวลาที่พนักงานเจ้าหน้าที่พิจารณาคำขอสั่งการให้ผู้ยื่นคำขอไปดำเนินการให้สมบูรณ์ข้อ๕ผู้ได้รับใบสำคัญการขึ้นทะเบียนสถานที่เพาะเลี้ยงพืชอนุรักษ์ต้องปฏิบัติ ดังต่อไปนี้(๑)จัดทำบัญชีแสดงจำนวนพืชอนุรักษ์ที่เปลี่ยนแปลงในรอบปีปฏิทินตามแบบ พ.พ. ๑๗ท้ายประกาศนี้ และส่งให้พนักงานเจ้าหน้าที่ภายในวันที่ ๓๑ มกราคม ของปีถัดไป(๒)จัดวางพืชอนุรักษ์ตามชนิดของพืชอนุรักษ์เพื่อประโยชน์ในการตรวจสอบของพนักงานเจ้าหน้าที่(๓)ไม่นำพืชอนุรักษ์ชนิดอื่นซึ่งอยู่ในวงศ์เดียวกับพืชอนุรักษ์ที่ได้รับขึ้นทะเบียนไว้ที่ได้มาโดยไม่ถูกต้องตามกฎหมายเข้ามาปลูกในสถานที่เพาะเลี้ยงพืชอนุรักษ์(๔)ในกรณีที่มีการเพิ่มหรือลดชนิดพืชอนุรักษ์จากที่แสดงไว้ในแบบบัญชีพืชอนุรักษ์แนบท้ายใบสำคัญการขึ้นทะเบียนสถานที่เพาะเลี้ยงพืชอนุรักษ์แบบพ.พ. ๑๖ แล้วนั้น ให้ยื่นคำขอตามแบบ พ.พ. ๑๘ ท้ายประกาศนี้(๕)ในกรณีมีการเปลี่ยน ชื่อตัวชื่อสกุลชื่อสถานที่เพาะเลี้ยงพืชอนุรักษ์หรือชื่อผู้ดำเนินกิจการ เพิ่ม ลดหรือย้ายสถานเพาะเลี้ยงพืชอนุรักษ์ตามที่แสดงไว้ในใบสำคัญการขึ้นทะเบียนสถานที่เพาะเลี้ยงพืชอนุรักษ์ให้ยื่นคำขอตามแบบ พ.พ. ๒๑ ท้ายประกาศนี้พร้อมใบสำคัญการขึ้นทะเบียนสถานที่เพาะเลี้ยงพืชอนุรักษ์ดังกล่าวข้อ๖ผู้ได้รับใบสำคัญการขึ้นทะเบียนสถานที่เพาะเลี้ยงพืชอนุรักษ์ผู้ใดประสงค์จะต่ออายุใบสำคัญการขึ้นทะเบียนสถานที่เพาะเลี้ยงพืชอนุรักษ์ให้ยื่นคำขอตามแบบพ.พ. ๑๙ ท้ายประกาศนี้ต่อพนักงานเจ้าหน้าที่ ณ กองคุ้มครองพันธุ์พืชกรมวิชาการเกษตรไม่น้อยกว่าสามสิบวันก่อนใบสำคัญการขึ้นทะเบียนสถานที่เพาะเลี้ยงพืชอนุรักษ์สิ้นอายุเมื่อได้ยื่นคำขอแล้วให้ประกอบกิจการต่อไปได้จนกว่าพนักงานเจ้าหน้าที่จะสั่งไม่ต่ออายุใบสำคัญการขึ้นทะเบียนนั้นข้อ๗ ผู้ได้รับใบสำคัญการขึ้นทะเบียนสถานที่เพาะเลี้ยงพืชอนุรักษ์ผู้ใดประสงค์จะขอใบแทนใบสำคัญการขึ้นทะเบียนสถานที่เพาะเลี้ยงพืชอนุรักษ์ให้ยื่นคำขอตามแบบพ.พ. ๒๐ ท้ายประกาศนี้ใบแทนใบสำคัญการขึ้นทะเบียนสถานที่เพาะเลี้ยงพืชอนุรักษ์ให้ใช้ตามแบบพ.พ. ๑๖ โดยมีคำว่า ใบแทน กำกับไว้ด้วยและให้มีวัน เดือน ปีที่ออกใบแทนข้อ๘ในกรณีได้รับใบสำคัญการขึ้นทะเบียนสถานที่เพาะเลี้ยงพืชอนุรักษ์ไม่ปฏิบัติตามข้อ๓ หรือข้อ ๕ให้พนักงานเจ้าหน้าที่มีหนังสือสั่งการให้ผู้ได้รับใบสำคัญการขึ้นทะเบียนสถานที่เพาะเลี้ยงพืชอนุรักษ์ปฏิบัติให้ถูกต้องภายในสี่สิบห้าวันนับแต่วันที่ได้รับหนังสือของพนักงานเจ้าหน้าที่ถ้าผู้ได้รับใบสำคัญการขึ้นทะเบียนสถานที่เพาะเลี้ยงพืชอนุรักษ์ไม่ดำเนินการแก้ไขให้ถูกต้องตามที่พนักงานเจ้าหน้าที่สั่งให้ปฏิบัติตามวรรคหนึ่งให้ใบสำคัญการขึ้นทะเบียนสถานที่เพาะเลี้ยงพืชอนุรักษ์นั้นสิ้นผลนับแต่วันที่ได้รับแจ้งเป็นหนังสือจากพนักงานเจ้าหน้าที่เมื่อใบสำคัญการขึ้นทะเบียนสถานที่เพาะเลี้ยงพืชอนุรักษ์สิ้นผลตามวรรคสองผู้ได้รับใบสำคัญการขึ้นทะเบียนสถานที่เพาะเลี้ยงพืชอนุรักษ์ผู้นั้นอาจยื่นขอใบสำคัญการขึ้นทะเบียนสถานที่เพาะเลี้ยงพืชอนุรักษ์ใหม่อีกได้ต่อเมื่อพ้นระยะเวลาสองปีนับแต่วันที่ใบสำคัญการขึ้นทะเบียนสถานที่เพาะเลี้ยงพืชอนุรักษ์สิ้นผลข้อ๙ แบบ พ.พ. ๑๕ แบบ พ.พ. ๑๗ แบบ พ.พ. ๑๘แบบ พ.พ. ๑๙ แบบ พ.พ. ๒๐ และแบบ พ.พ. ๒๑ สามารถขอรับได้ที่กองคุ้มครองพันธุ์พืชกรมวิชาการเกษตร หรือทางไปรษณีย์ข้อ๑๐ใบสำคัญการขึ้นทะเบียนสถานที่เพาะเลี้ยงพืชอนุรักษ์ที่ออกไว้ก่อนประกาศนี้ใช้บังคับให้สามารถใช้ได้จนถึงวันสิ้นอายุที่ระบุไว้ในใบสำคัญการขึ้นทะเบียนสถานที่เพาะเลี้ยงพืชอนุรักษ์นั้นประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป[๑]ประกาศณ วันที่ ๓๐ กันยายน พ.ศ. ๒๕๔๗ฉกรรจ์ แสงรักษาวงศ์อธิบดีกรมวิชาการเกษตร[เอกสารแนบท้าย]๑.คำขอขึ้นทะเบียนสถานที่เพาะเลี้ยงพืชอนุรักษ์ (แบบ พ.พ. ๑๕)๒.แบบบัญชีประกอบคำขอขึ้นทะเบียนสถานที่เพาะเลี้ยงพืชอนุรักษ์๓.ใบสำคัญการขึ้นทะเบียนสถานที่เพาะเลี้ยงพืชอนุรักษ์ (แบบ พ.พ. ๑๖)๔.บัญชีพืชอนุรักษ์ประกอบใบสำคัญการขึ้นทะเบียนสถานที่เพาะเลี้ยงพืชอนุรักษ์๕.บัญชีแสดงจำนวนพืชอนุรักษ์ที่เปลี่ยนแปลงในรอบปีปฏิทิน (แบบ พ.พ. ๑๗)๖.บัญชีเพิ่มหรือลดชนิดพืชอนุรักษ์ หรือจำนวนพ่อแม่พันธุ์ (แบบ พ.พ. ๑๘)๗.คำขอต่ออายุใบสำคัญการขึ้นทะเบียนสถานที่เพาะเลี้ยงพืชอนุรักษ์ (แบบ พ.พ. ๑๙)๘.คำขอใบแทนใบสำคัญการขึ้นทะเบียนสถานที่เพาะเลี้ยงพืชอนุรักษ์ (แบบ พ.พ. ๒๐)๙.คำขอแก้ไขรายการใบสำคัญการขึ้นทะเบียน เพิ่ม ลด สถานที่เพาะเลี้ยงพืชอนุรักษ์ (แบบพ.พ. ๒๑)(ดูข้อมูลจากภาพกฎหมาย)ศุภชัย/พิมพ์๓๐ พฤษภาคม ๒๕๔๘ฐิติพงษ์/พัชรินทร์/ตรวจ๒๙ มิถุนายน๒๕๔๘ศิรวัชร์/ปรับปรุง๑๗ ตุลาคม ๒๕๖๑[๑] ราชกิจจานุเบกษาเล่ม ๑๒๑/ตอนพิเศษ ๑๓๔ ง/หน้า ๑๓/๘ ธันวาคม ๒๕๔๗